laion/Wikipedia-Exotic huggingface dataset:
אוליבייה דמאן

אוליבייה דמאן (בצרפתית: Olivier Deman; נולד ב-6 באפריל 2000 באנטוורפן שבבלגיה) הוא כדורגלן בלגי המשחק בעמדת הקשר בקבוצת ורדר ברמן מהבונדסליגה. דמאן גדל במחלקת הנוער של סרקל ברוז'. ב-10 במרץ 2019 ערך את הופעת הבכורה שלו בקבוצה הבוגרת של המועדון, בהפסד 2-1 לסטנדרד לייז' במסגרת המחזור ה-29 בליגת העל הבלגית לעונת 2018/2019. ב-31 באוגוסט 2023 דמאן חתם בורדר ברמן מהבונדסליגה דמאן הוא חלק מסגל נבחרת בלגיה עד גיל 21. אוליבייה דמאן, באתר Transfermarkt אוליבייה דמאן, באתר Soccerway אוליבייה דמאן, באתר WorldFootball.net אוליבייה דמאן, באתר FootballDatabase.eu
מנדלה קייטה

מנדלה קייטה (בצרפתית: Mandela Keita; נולד ב-10 במאי 2002 בלוון שבבלגיה) הוא כדורגלן בלגי המשחק בעמדת הקשר האחורי בקבוצת רויאל אנטוורפן מליגת העל הבלגית, בהשאלה מלוון. קייטה גדל במחלקות הנוער של לוון וראסינג גנק. ב-21 במרץ 2021 ערך את הופעת הבכורה שלו בקבוצה הבוגרת של לוון, בתיקו 2-2 נגד מכלן במסגרת המחזור ה-31 בליגת העל הבלגית לעונת 2020/2021. ב-31 בינואר 2023 הושאל קייטה עד לתום עונת 2022/2023 לרויאל אנטוורפן מליגת העל הבלגית. ב-5 בפברואר ערך את הופעת הבכורה שלו במועדון, בתיקו 0-0 נגד קלאב ברוז' במסגרת המחזור ה-24 בליגה. ב-3 במאי הבקיע את שער הבכורה שלו במועדון, בניצחון 2-0 על רויאל אוניון סן-ז'ילואז במסגרת הליגה. בסך הכל ערך 17 הופעות ליגה במדי המועדון, בהן הבקיע שער אחד, וזכה עם המועדון באליפות בלגיה ובגביע הבלגי. ב-10 באוגוסט הושאל פעם נוספת למועדון. קייטה הוא חלק מסגל נבחרת בלגיה עד גיל 21. רויאל אנטוורפן אליפות בלגיה (1): 2022/2023 הגביע הבלגי (1): 2022/2023 מנדלה קייטה, באתר Transfermarkt מנדלה קייטה, באתר Soccerway מנדלה קייטה, באתר National Football Teams מנדלה קייטה, באתר FootballDatabase.eu MANDELA KEITA NAAR ANTWERP באתר הרשמי של לוון, 10 באוגוסט 2023 (בהולנדית)
רומאו לאביה

רומאו לאביה (בצרפתית: Roméo Lavia; נולד ב-6 בינואר 2004 בבריסל שבבלגיה) הוא כדורגלן בלגי המשחק בעמדת הקשר האחורי בקבוצת צ'לסי מהפרמייר ליג ובנבחרת בלגיה. לאביה גדל במחלקות הנוער של S.C. וולואה, אנדרלכט ומנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג. ב-6 ביולי 2022 חתם לאביה על חוזה לחמש שנים בסאות'המפטון מהפרמייר ליג. ב-6 באוגוסט ערך את הופעת הבכורה שלו במועדון, בהפסד 4-1 לטוטנהאם הוטספר במסגרת המחזור הראשון בליגה לעונת 2022/2023. ב-30 באוגוסט הבקיע את שער הבכורה שלו במועדון, בניצחון 2-1 על צ'לסי במסגרת המחזור החמישי בליגה. בעונתו הראשונה במועדון, שהסתיימה בירידת הקבוצה לפוטבול ליג צ'מפיונשיפ, ערך לאביה 29 הופעות ליגה, בהן הבקיע שער אחד. ב-18 באוגוסט 2023 חתם בצ'לסי לשבע שנים. לאביה הוא חלק מסגל נבחרת בלגיה עד גיל 21. ב-28 במרץ 2023 ערך לאביה את הופעת הבכורה שלו בנבחרת בלגיה, בניצחון 3-2 על נבחרת גרמניה במשחק ידידות. רומאו לאביה, ברשת החברתית אינסטגרם רומאו לאביה, באתר Transfermarkt רומאו לאביה, באתר Soccerway רומאו לאביה, באתר BDFutbol רומאו לאביה, באתר WorldFootball.net רומאו לאביה, באתר National Football Teams רומאו לאביה, באתר FootballDatabase.eu Saints swoop for Lavia באתר הרשמי של סאות'המפטון, 6 ביולי 2022 (באנגלית)
עופר טסלפפה

עופר טסלפפה (נולד ב-9 ביוני 1971) הוא מאמן כדורגל ישראלי וכיום מאמן הפועל עירוני ראשון לציון. טסלפפה התחיל את קריירת האימון שלו בשנת 2008 כאשר מונה למאמנה של הפועל נחלת יהודה. בהמשך אימן את מ.ס. שיכון המזרח ואורתודוכסים לוד. בקיץ 2012 מונה לאימון הפועל קטמון ירושלים עמה רשם עליה לליגה הלאומית ובכך הפך המועדון למועדון האוהדים הראשון בליגה מקצוענית, אולם כעבור שנה חזרה קטמון לליגה א' לאחר שהפסידה במשחקי המבחן לעירוני טבריה. ב-17 בספטמבר 2014 חזר לקדנציה שנייה בשיכון המזרח אותה אימן עד לסיום העונה. ב-14 בנובמבר 2016 מונה למאמנה של סקציה נס ציונה. עונה לאחר מכן עלה עם המועדון לליגה הלאומית וכעבור שנה לליגת העל אחרי 51 שנות היעדרות. למרות ההצלחה, טסלפפה לא המשיך לאמן את המועדון בליגת העל בגלל שלא החזיק בתעודת מאמן-פרו. ב-20 ביוני 2019 חתם בהפועל ראשון לציון אותה אימן כחצי עונה. כעבור חודש וחצי מונה למאמנה של הפועל רמת גן. ב-17 בפברואר 2021 סיים את תפקידו. בקיץ 2021 מונה למאמן הפועל פתח תקווה עמה עלה לליגת העל בעונתו השנייה. לאחר המחזור ה-21 הייתה הקבוצה במקום האחרון בטבלה עם רצף של חמישה משחקים ללא ניצחון. בעקבות כך פוטר מאימון הקבוצה. ב-1 במרץ 2024 חזר לקדנציה שנייה כמאמן הפועל ראשון לציון אך ב-7 במאי פוטר מתפקידו, אך ב-7 ביוני חזר למשרת מאמן הקבוצה לקראת העונה הבאה. עופר טסלפפה, באתר FootballDatabase.eu פרופיל המאמן, באתר Transfermarkt מיכאל וייסרמן, עופר טסלפפה חתם בהפועל ראשון לציון, באתר דאבל פס, 20 ביוני 2019 מערכת ONE, ‏עופר טסלפפה חתם לעונה וחצי בהפועל ר"ג, באתר ONE‏, 16 בפברואר 2020 מערכת אתר דאבל פס, עופר טסלפפה מונה למאמן הפועל פתח תקווה, באתר דאבל פס, 23 ביוני 2021 מוטי פשכצקי, ‏עופר טסלפפה ימשיך כמאמן הפועל פ"ת, באתר ערוץ הספורט, 5 ביוני 2023 תומר חבז, ‏רשמית: עופר טסלפפה פוטר מהפועל פתח תקווה, באתר ONE‏, 12 בפברואר 2024 עופר טסלפפה פוטר אחרי שהפועל ראשון לציון ירדה מתחת לקו האדום, באתר וואלה, 7 במאי 2024 נדב צנציפר, לאחר שפוטר לקראת סיום העונה - עופר טסלפפה חוזר להפועל ראשל"צ, באתר ynet, 5 ביוני 2024
We Got the Power

"We Got the Power" (בעברית: "יש לנו את הכוח") הוא סינגל שהוקלט על ידי הזמרת השוודית לורן. הוא יצא לאור ב-15 במאי 2013, על ידי חברת התקליטים וורנר מיוזיק גרופ, כסינגל הראשון מתוך המהדורה החדשה של אלבום הבכורה שלה, Heal. הוא נכתב על ידי אסתר דין וגאוף אירליי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.5 מיליון השמעות. לשיר הופק וידאו קליפ רשמי, שפורסם בערוץ היוטיוב של לורן ב-25 במאי. We Got the Power, סרטון באתר יוטיוב
יורבה ורטסן

יורבה ורטסן (בהולנדית: Yorbe Vertessen; נולד ב-8 בינואר 2001 בטיאנן שבבלגיה) הוא כדורגלן בלגי המשחק בעמדת החלוץ בקבוצת אוניון ברלין מהבונדסליגה. ורטסן גדל במחלקות הנוער של FC רילאר ספורט, וסטרלו ופ.ס.וו. איינדהובן. בשנת 2019 החל לשחק בקבוצת המילואים של פ.ס.וו. איינדהובן. ב-13 בדצמבר 2020 ערך את הופעת הבכורה שלו בקבוצה הראשונה של איינדהובן, בניצחון 2-1 על אוטרכט במסגרת המחזור ה-12 בליגת העל ההולנדית לעונת 2020/2021. ב-2 במאי 2021 הבקיע את שער הבכורה שלו במועדון, בתיקו 2-2 נגד הירנפיין במסגרת המחזור ה-31 בליגה. ב-28 בינואר 2023 הושאל ורטסן עד לתום עונת 2022/2023 לרויאל אוניון סן-ז'ילואז מליגת העל הבלגית. ב-1 בפברואר ערך את הופעת הבכורה שלו במועדון, בניצחון 1-0 על רויאל אנטוורפן במסגרת הגביע הבלגי. ב-5 בפברואר ערך את הופעת הבכורה שלו בליגה, בניצחון 4-0 על זולטה ורכם במסגרת המחזור ה-24 בליגה. ב-18 בפברואר הבקיע את שער הבכורה שלו בליגה, בהפסד 4-2 לסטנדרד לייז' במסגרת המחזור ה-26 בליגה. הוא ערך 15 הופעות ליגה במדי המועדון, בהן הבקיע שלושה שערים. בתום ההשאלה חזר ורטסן לפ.ס.וו איינדהובן. במחצית הראשונה של עונת 2023/24, שיחק ורטסן בפ.ס.וו. איינדהובן, ערך 17 הופעות והבקיע בהן 3 שערים. בחלון ההעברות של ינואר 2024, עבר ורטסן לאוניון ברלין, שהתמודדה במאבקי תחתית בבונדסליגה. ורטסן ואוניון ברלין נשארו בבונדסליגה בסיום העונה. ורטסן היה חלק מסגל נבחרת בלגיה עד גיל 21. פ.ס.וו. איינדהובן הגביע ההולנדי (1): 2021/2022 מגן יוהאן קרויף (2): 2021/2022, 2022/2023 מדיה וקבצים בנושא יורבה ורטסן בוויקישיתוף יורבה ורטסן, ברשת החברתית אינסטגרם יורבה ורטסן, באתר Transfermarkt יורבה ורטסן, באתר Soccerway יורבה ורטסן, באתר BDFutbol יורבה ורטסן, באתר WorldFootball.net יורבה ורטסן, באתר FootballDatabase.eu Yorbe Vertessen en prêt à l'Union jusqu'à la fin de la saison באתר הרשמי של רויאל אוניון סן-ז'ילואז, 28 בינואר 2023 (בצרפתית)
Ride (אלבום של לורן)

Ride הוא אלבום האולפן השני של הזמרת השוודית לורן. את האלבום הוציאה לאור ב-24 בנובמבר 2017 חברת התקליטים BMG, כחמש שנים לאחר הוצאת אלבום הבכורה שלה, Heal.‏ שלושה סינגלים פורסמו מתוכו: "71 Charger",‏ "Hate The Way I Love You" ו-"Ride". מידע על האלבום Ride באתר MusicBrainz מידע על האלבום Ride באתר AllMusic האלבום Ride באתר Discogs האלבום Ride באתר ספוטיפיי האלבום Ride באתר דיזר האלבום Ride באתר אפל מיוזיק האלבום Ride באתר Last.fm האלבום Ride באתר סאונדקלאוד האלבום Ride באתר טיידל Bradley Stern (14 ביולי 2017). "With Her 'Body', Loreen Kicks Off The 'Nude' Era". popcrush.com. PopCrush. נבדק ב-10 באוגוסט 2017. {{cite web}}: (עזרה) Rezo Mamsikashvili (14 ביולי 2017). "Seving "Body"! Loreen drops lead single from second album Nude". wiwibloggs.com. Wiwibloggs. נבדק ב-10 באוגוסט 2017. {{cite web}}: (עזרה) BMG (8 באוגוסט 2017). "Loreen". bmg.com. BMG. נבדק ב-10 באוגוסט 2017. {{cite web}}: (עזרה)
מישל-אנז' בליקווישה

מישל-אנז' בליקווישה (בצרפתית: Michel-Ange Balikwisha; נולד ב-10 במאי 2001 בגנט שבבלגיה) הוא כדורגלן בלגי המשחק בעמדת קשר הכנף בקבוצת רויאל אנטוורפן מליגת העל הבלגית. בליקווישה הוא אחיו של כדורגלן סטנדרד לייז' ונבחרת הרפובליקה הדמוקרטית של קונגו, ויליאם בליקווישה (אנ'). בליקווישה גדל במחלקות הנוער של אנדרלכט וסטנדרד לייז'. הוא ערך 32 הופעות ליגה במדי הקבוצה הבוגרת של סטנדרד לייז' במסגרת ליגת העל הבלגית, בהן הבקיע תשעה שערים. ב-4 ביולי 2021 חתם ברויאל אנטוורפן מליגת העל הבלגית. בעונת 2022/2023 זכה עם המועדון באליפות בלגיה ובגביע הבלגי. בליקווישה הוא חלק מסגל נבחרת בלגיה עד גיל 21. רויאל אנטוורפן אליפות בלגיה (1): 2022/2023 הגביע הבלגי (1): 2022/2023 הסופר קאפ הבלגי (1): 2023 מדיה וקבצים בנושא מישל-אנז' בליקווישה בוויקישיתוף מישל-אנז' בליקווישה, באתר Transfermarkt מישל-אנז' בליקווישה, באתר Soccerway מישל-אנז' בליקווישה, באתר WorldFootball.net מישל-אנז' בליקווישה, באתר FootballDatabase.eu Foot-Belgique: deux léopards sauvent le Standard de Liège באתר Election Net, ‏ 27 בספטמבר 2020 (בצרפתית)
לארגי רמזאני

לארגי רמזאני (בצרפתית: Largie Ramazani; נולד ב-27 בפברואר 2001 בברקם-סנט-אגאט שבבלגיה) הוא כדורגלן בלגי המשחק בעמדת קשר הכנף בקבוצת לידס יונייטד מהצ'מפיונשיפ. רמזאני גדל במחלקות הנוער של אנדרלכט, צ'רלטון את'לטיק ומנצ'סטר יונייטד. ב-28 בנובמבר 2019 ערך את הופעתו היחידה בקבוצה הבוגרת של מנצ'סטר יונייטד, בהפסד 2-1 לאסטנה במסגרת שלב הבתים של הליגה האירופית לעונת 2019/2020. ב-24 באוגוסט 2020 חתם על חוזה לחמש שנים באלמריה מהליגה הספרדית השנייה. לאחר שתי עונות העפיל עם המועדון ללה ליגה. ב-22 באוגוסט 2024 חתם על חוזה לארבע שנים בלידס יונייטד מהצ'מפיונשיפ עבור סכום לא ידוע וקיבל את החולצה מספר 17. ב-31 באוגוסט ערך הופעת בכורה כשנכנס כמחליף בניצחון 0–2 על האל סיטי. ב-21 בספטמבר פתח לראשונה בהרכב וכבש שער בכורה בניצחון 0–2 על קארדיף סיטי. רמזאני ייצג את בלגיה בנבחרות הצעירות והיה חלק מסגל נבחרת בלגיה עד גיל 21. רמזאני הוא אחיו של כדורגלן נבחרת בורונדי, דיאמנט רמזאני (אנ'). לארגי רמזאני, באתר Transfermarkt לארגי רמזאני, באתר Soccerway לארגי רמזאני, באתר BDFutbol לארגי רמזאני, באתר WorldFootball.net לארגי רמזאני, באתר FootballDatabase.eu Largie Ramazani, another standout player in European football who signs for UD Almería, באתר הרשמי של אלמריה, 24 באוגוסט 2020 (באנגלית) Leeds United 2 0 Hull City, BBC Sport, 31 August 2024 Dafydd Pritchard, Cardiff City 0 - 2 Leeds United, BBC Sport, 21 September 2024 Who is Largie Ramazani? Manchester United youngster in squad vs Astana באתר Manchester Evening News, ‏ 26 בנובמבר 2019 (באנגלית)
Paper Light (Higher)

"Paper Light (Higher)" הוא סינגל שהוקלט על ידי הזמרת השוודית לורן. הוא יצא לאור ב-5 במרץ 2015, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, טום לייגרין ואלכסנדר רייברג. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.7 מיליון השמעות. לשיר הופק וידאו קליפ רשמי, שהועלה ב-7 במאי לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-3.4 מיליון צפיות. השיר הגיע למקום ה-25 בסוורייטופליסטן. מידע על היצירה "Paper Light" באתר Discogs Paper Light, סרטון באתר יוטיוב
פיטיריאזיס רוזאה

פיטיריאזיס רוזאה היא מחלת עור, 0.1% מכלל האוכלוסייה סובלים ממנה. ככלל, המחלה היא חד פעמית (רק ב-3% מהמקרים ישנה הישנות של המחלה). המחלה מאופיינת בהופעה של כתם "מבשר" (Herald patch) בגודל של 2–3 ס"מ כאשר לאחר כשבוע מופיעים נגעים קטנים בצבע ורוד מכוסים בקשקשת (מקור השם בלועזית הוא קשקש ורוד) בעור. הנגעים מתפשטים בעיקר בחלקי הגוף העליונים (בית החזה, גב, בטן וגפיים עליונות) ומצויים לרוב בקו קפלי העור. המחלה נמשכת בין שבועיים למספר חודשים ועוברת באופן ספונטני וככל הנראה איננה מדבקת. למעט משחות או תרופות להרגעת גירודים בדרך כלל אין צורך בטיפול נוסף. חשיפה לאור שמש ישיר גורמת להעלמות מהירה יותר של הכתמים ולעיתים נעשה שימוש בקרינה אולטרה סגולה לשם כך. מדווח כי טיפול זה הכי יעיל בשבוע הראשון להתפרצות הכתמים אך לא ברור האם הוא גם עוזר לגרד. יש הטוענים כי הסיבה להופעת המחלה הם וירוסי ההרפס 6 ו-7, משום שהם גורמים לפריחות בשם Roseola infantum או Exanthema subitum בילדות, אך מחקרים בנושא לא מצאו קשר בין הווירוס למחלה. מדיה וקבצים בנושא פיטיריאזיס רוזאה בוויקישיתוף פיטיריאזיס רוזאה, באתר DermNet NZ הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
I'm in It with You

"I'm in It with You" הוא סינגל שהוקלט על ידי הזמרת השוודית לורן. הוא יצא לאור ב-14 באוגוסט 2015, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, סימן אם. אריקסרוד, קייסה אלסטאד ואספן ברג. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5.2 מיליון השמעות. לשיר הופק וידאו קליפ רשמי, שהועלה ב-5 באוקטובר לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-1.7 מיליון צפיות. השיר הגיע למקום השני בסוורייטופליסטן Heatseeker. I'm in It with You, סרטון באתר יוטיוב
איאן מאטסן

איאן אית'ן מאטסן (בהולנדית: Ian Ethan Maatsen; נולד ב-10 במרץ 2002 בפלארדינגן שבהולנד) הוא כדורגלן הולנדי המשחק בעמדת המגן השמאלי בקבוצת אסטון וילה מהפרמייר ליג. מאטסן גדל במחלקות הנוער של פיינורד, ספרטה רוטרדם, פ.ס.וו. איינדהובן וצ'לסי. ב-25 בספטמבר 2019 ערך את הופעת הבכורה שלו בקבוצה הבוגרת של צ'לסי, בניצחון 7-1 על גרימסבי טאון במסגרת הסיבוב השלישי של גביע הפוטבול ליג. בהמשך הושאל מאטסן לקבוצות צ'רלטון את'לטיק מהפוטבול ליג הראשונה, וקובנטרי סיטי וברנלי מהפוטבול ליג צ'מפיונשיפ. עם ברנלי העפיל לפרמייר ליג. מאטסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. במאי 2024 נכלל מאטסן בסגל המורחב של נבחרת הולנד שכלל 30 שחקנים ליורו 2024. אך נופה כאשר פורסם הסגל הסופי שצומצם ל-26 שחקנים. עם זאת, בעקבות פציעתו של פרנקי דה יונג, ב-11 ביוני 2024 זומן מאטסן לסגל הסופי. איאן מאטסן, ברשת החברתית אינסטגרם איאן מאטסן, באתר Transfermarkt איאן מאטסן, באתר Soccerway איאן מאטסן, באתר BDFutbol איאן מאטסן, באתר WorldFootball.net איאן מאטסן, באתר FootballDatabase.eu DONE DEAL: Ian Maatsen joins on loan from Chelsea באתר הרשמי של צ'רלטון את'לטיק, 13 באוקטובר 2020 (באנגלית) TRANSFER: Coventry City sign Ian Maatsen on loan! באתר הרשמי של קובנטרי סיטי, 30 ביולי 2021 (באנגלית) Maatsen makes Championship loan move באתר הרשמי של צ'לסי, 15 ביולי 2022 (באנגלית) DEZE 23 SPELERS GAAN MET JONG ORANJE NAAR HET EK 2023 באתר הרשמי של התאחדות הכדורגל ההולנדית המלכותית, 29 במאי 2023 (בהולנדית) Voorlopige EK-selectie telt dertig namen, www.onsoranje.nl Dit zijn de 26 spelers van bondscoach Ronald Koeman voor EURO 2024, www.onsoranje.nl Millar, Colin. "Maatsen called by Netherlands after De Jong, Koopmeiners injuries". The New York Times (באנגלית אמריקאית). ISSN 0362-4331. נבדק ב-2024-06-12. ·
מיליון מנהוף

מיליון מנהוף (בהולנדית: Million Manhoef; נולד ב-3 בינואר 2002 בבימסטר שבהולנד) הוא כדורגלן הולנדי המשחק בעמדת קשר הכנף בקבוצת ויטסה ארנהם מליגת העל ההולנדית. מנהוף גדל במחלקת הנוער של ויטסה ארנהם. בשנת 2020 החל לשחק בקבוצה הבוגרת של המועדון במסגרת ליגת העל ההולנדית. מנהוף הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. מדיה וקבצים בנושא מיליון מנהוף בוויקישיתוף מיליון מנהוף, באתר Transfermarkt מיליון מנהוף, באתר Soccerway מיליון מנהוף, באתר WorldFootball.net מיליון מנהוף, באתר FootballDatabase.eu Deze 23 spelers gaan met Jong Oranje naar het EK 2023, באתר הרשמי של התאחדות הכדורגל ההולנדית המלכותית, 29 במאי 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיליון מנהוף".
רוסופוביה

רוסופוביה או "רגשות אנטי-רוסיים" (באנגלית: Anti-Russian sentiment ,Russophobia ,Anti-Russian) הוא מונח המתייחס למגוון רחב של רגשות שליליים, חוסר אהדה, פחד, סלידה, לעג או דעות קדומות כלפי רוסיה, רוסים, השפה, תרבות או המורשת הרוסית. לתופעה שורשים עמוקים עוד בתקופת המאה ה-14 וכיבושי הקווקז של המאות הבאות והתחזקה במיוחד בתקופת לאחר עלייתו של ולדימיר פוטין לשלטון, בייחוד בתגובה למדיניות החוץ הכוחנית שלו ומלחמותיו בצ'צ'ניה, גאורגיה ובאוקראינה. המונח הוא היפוך למונח רוסופיליה, המסמל חיבה לכל דבר רוסי. המונח נולד במאה ה-19, בעיתונות הגרמנית ובייחוד בעיתונים נירנברגר צייטונג (1837) וב״פרנקפורטר אובר-אמטס צייטונג״ והופיע לאחר מכן בדפוסים שונים. התופעה התחזקה לאחר ניצחונה של רוסיה במלחמות נגד נפוליאון ב־1815. היחס השלילי כלפי רוסיה בולט בעיקר בפולין, במדינות הבלטיות ובארצות שבהן רוסיה שלטה והייתה תוקפנית כלפיהן. במדינות אלה גבר היחס השלילי כלפי כל מה שקשור לרוסיה. באוקראינה הדבר בולט במיוחד, בעיקר בעקבות סיפוח חצי האי קרים לרוסיה, אך ביתר שאת לאחר מלחמת אוקראינה-רוסיה. כל, שונו שמותיהם של רחובות רבים שנקראו על שם אישים רוסיים. ספרים ברוסית נאסרו ופסלים שהוצבו לכבוד סופרים ואישים, כמו פסל פושקין ופסל יקטרינה באודסה, נהרסו. כיום, רגשות אנטי-רוסיים התפשטו ברחבי העולם ובמרבית מדינות המערב, היחס כלפי רוסיה הוא שלילי. רגשות אנטי-גרמניים רוסופיליה יחסי ישראל–רוסיה מדיה וקבצים בנושא רוסופוביה בוויקישיתוף "מפחיד לדבר רוסית ברחוב": איומי מוות על כמרים ושריפת מרכז תרבות רוסי - הרוסופוביה מתפשטת במערב אירופה
עטאללה סאלחי

עטאללה סאלחי (בפרסית: عطاءالله صالحی; נולד ב-9 במרץ 1950) היה המפקד העליון השלישי של צבא הרפובליקה האסלאמית של איראן, בין השנים מ-2005 עד 2017. בשנת 1971 הוא סיים את האקדמיה הצבאית של הצבא האיראני, בדרגת סגן-משנה בחיל התותחנים של כוחות היבשה של הצבא האירני וזאת עוד לפני המהפכה האסלאמית. כמפקד העליון של הצבא, החזיק בסמכות המבצעית הישירה על מפקדי כוחות היבשה, חיל האוויר, הצי וההגנה האווירית של הצבא האיראני, והיה חבר במועצה העליונה לביטחון לאומי של איראן. האויב יצא מדעתו, בהתחשב בהיסטוריה של האויב המטורף, עלינו להיות מוכנים תמיד. האומה האיראנית תדע שאנו נייצר את המשחתת הגדולה ביותר ואת הצוללות המתקדמות ביותר באזור. ייצור המוני של מטוסי קרב, שדגימותיהם נחשפו בשנה שעברה (2008). תוכניות לייצור כלי שיט וצוללות יהיו על סדר היום שלנו בשנה החדשה (האירנית) (החלה ב-20 במרץ). ישראל לעולם לא תוכל להפוך את האיום שלה למבצעי. מלחמת איראן–עיראק מדיה וקבצים בנושא עטאללה סאלחי בוויקישיתוף Iran warn US : Keep your aircraft career out of Persian Gulf, we will not repeat the warning !, סרטון בערוץ "Agaahi", באתר יוטיוב (אורך: 01:18) דודי כהן, מפקד צבא איראן על ספינת הנשק: ישראל משקרת, באתר ynet, 16 במרץ 2011 דודי כהן, רמטכ"ל איראן: המשטר הציוני הולך וקורס, באתר ynet, 22 בספטמבר 2006 מערכת ישראל היום, "איראן תמשיך לפתח את תכנית הטילים", באתר ישראל היום, 4 בפברואר 2016 אודות עטאללה סאלחי באתר alchetron רשף סער וצבי יחזקאלי, דיווח: איראן פרסה סוללות טילים מחשש לתקיפה ישראלית, באתר nana10‏, 12 במאי 2009 "Commander: Iran Mulling Military Buildup in High Seas". Fars News. 12 באפריל 2009. אורכב מ-המקור ב-22 בפברואר 2012. נבדק ב-17 בפברואר 2013. {{cite news}}: (עזרה) "Iran tests new weapons to prepare for 'insane enemy'". WorldTribune.com. 2006-08-20. נבדק ב-2013-02-17. Iran to start construction of 6k-ton destroyer: Rear Admiral Rastegari, Mehr News Agency, ‏2020-04-03 (באנגלית) Callum Paton, Iran Is Building Nuclear Submarines Despite Tensions, Newsweek, ‏2017-09-27 (באנגלית) Iran to Launch New Destroyers – Politics news – Tasnim News Agency, Tasnim News Agency (באנגלית) סוכנויות הידיעות, רמטכ"ל צבא איראן: ישראל לא תצליח לממש איומיה, באתר nrg‏, 18 באפריל 2009
מרמיטת טרבגן

מרמיטת טרבגן או מרמיטה מונגולית (שם מדעי: Marmota sibirica) היא מין של מכרסם מסוג מרמיטה החיה בטבע בסין (במונגוליה הפנימית ובחיילונגג'יאנג), צפון ומערב מונגוליה וברוסיה (בדרום-מערב סיביר, טובה ובעבר הבאיקל). היא מצויה גם בהרי אלטאי לצד המין מרמיטה אפורה. מרמיטה זו מצויה בטבע בסכנת הכחדה לפי הרשימה האדומה של IUCN. מרמיטה זו בעלת מבנה עגלגל ואורכה מגיע ל-50 עד 60 ס"מ ולמשקל 6 עד 8 ק"ג בקירוב. היא בעלת פרווה עבה בצבע חום-אפרפר עד חום-אדמדם שהופך לעז יותר באביב ודוהה במשך החורף. המרמיטה בעלת לסתות גדולות, המהוות הבדל בין הזכרים לנקבות כשלראשונים לסת תחתונה גדולה יותר. המרמיטות פעילות במשך האביב באזורי הרים גבוהים ממוזגים ויערות בסביבתם והם מתרבים כל שנתיים באזור אפריל. הם ממליטים מתחת לאדמה בין 4 ל-6 גורים ולעיתים גם 8. הגמילה מאמם נמשכת בין 28 ל-46 ימים. המרמיטות מכרסמות עשבים שונים ולעיתים גם פירות בשלים. הם נטרפים בידי סמוריים, עופות דורסים שונים וזאבים. כמו כן הם ניצודים בידי האדם למאכל ברחבי סין ומונגוליה, דבר שהביא אותם לסכנת הכחדה. בנוסף הם מפיצות מחלת דבר מסוכנת למי שאוכל אותה. ישנם 2 תת-מינים של מרמיטה זו: M. s. sibirica M. s. caliginosus מדיה וקבצים בנושא מרמיטת טרבגן בוויקישיתוף מרמיטת טרבגן, באתר ITIS (באנגלית) מרמיטת טרבגן, באתר NCBI (באנגלית) מרמיטת טרבגן, באתר Animal Diversity Web (באנגלית) מרמיטת טרבגן, באתר האנציקלופדיה של החיים (באנגלית) מרמיטת טרבגן, באתר GBIF (באנגלית) מרמיטת טרבגן באתר הרשימה האדומה של IUCN
רוסופיליה

רוסופיליה (Russophilia) היא הבעת אהבה וחיבה כלפי המטבח הרוסי, הספרות הרוסית, הממשל של רוסיה, ההיסטוריה הרוסית, העם הרוסי ורוסיה בכלל, המפגין כביכול את הלאומיות הרוסית למרות שאינו רוסי אתני או אזרח רוסי. המונח היה בעיקר בשימוש במאה ה-19 ונקשר לרוב ללאומיות הכלל-סלאבית, מאז שהאימפריה הרוסית וסרביה היו למדינות הסלאביות הריבוניות היחידות בזמן אביב העמים. בתקופת המלחמה הקרה, התנועה הקומוניסטית בפינלנד הייתה פעילה מאוד ובהלסינקי חיה קהילה רוסית גדולה יחסית. רוסיה פופולרית מאוד בסרביה, גם אחרי הפלישה הרוסית לאוקראינה, תנועת הפטרול העממי הסרבית ארגנה מפגן תמיכה ברוסיה. בשל האמונה, התרבות והמורשת הסלבית, הסרבים רואים ברוסים אומה אחות. גם במונטנגרו השכנה התקיים מפגן תמיכה ברוסיה. במשך שנים רבות, במזרח ובדרום אוקראינה היה יחס חיובי כלפי רוסיה ותרבותה. מרבית תושבי האזורים הללו דוברי רוסית ולמשך תקופה קצרה, לאחר מהפכת 2004, התקיימו יחסי ידידות בין אוקראינה לרוסיה בשנים 2010–2013. בעקבות אירועי יברומאידן היחס הפך לשלילי יותר. ישנם יחסי קרבה בין רוסיה לבין המשטר בבלארוס בראשות אלכסנדר לוקשנקו, אך לא ידועה מידת האהדה כלפי רוסיה בקרב אזרחי המדינה. ֶ במדינות אסיה יש יחס אוהד יחסית כלפי רוסיה, בייחוד במדינות ערב ובמדינות בעלות משטר קומוניסטי כמו הרפובליקה העממית של סין ובווייטנאם. כך גם באפריקה. פוטיניזם סלאבופיליה האיחוד הכלכלי האירואסייתי המדינה המאוחדת גרמנופיליה פרנקופיליה אירוסקפטיות צבעי הלאומיות הכלל-סלאבית מדיה וקבצים בנושא רוסופיליה בוויקישיתוף Russophile Populism - ECPS (באנגלית אמריקאית) ערך זה הוא קצרמר בנושא רוסיה ובנושא סוציולוגיה. אתם מוזמנים לתרום לוויקיפדיה ולהרחיב אותו.
קילינדשי הרטמן

קילינדשי הרטמן (בהולנדית: Quilindschy Hartman; נולד ב-14 בנובמבר 2001 בזווינדרכט שבהולנד) הוא כדורגלן הולנדי המשחק בעמדת המגן השמאלי בקבוצת פיינורד מליגת העל ההולנדית. הרטמן גדל במחלקות הנוער של VVGZ, אקסלסיור רוטרדם ופיינורד. ב-21 באוגוסט 2022 ערך את הופעת הבכורה שלו בקבוצה הבוגרת של פיינורד, בניצחון 1-0 על ואלבייק במסגרת המחזור השלישי בליגת העל ההולנדית לעונת 2022/2023. ב-10 בנובמבר הבקיע את שער הבכורה שלו במועדון, בניצחון 1-0 על קמבור במסגרת המחזור ה-12 בליגה. הרטמן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. במרץ 2023 זומן לראשונה לנבחרת הבוגרת לקראת משחקי מוקדמות היורו נגד יוון ואירלנד. באוקטובר ערך את הופעתו הבכורה בהפסד 2-1 לצרפת בו כבש שער. פיינורד אליפות הולנד (1): 2022/2023 מדיה וקבצים בנושא קילינדשי הרטמן בוויקישיתוף קילינדשי הרטמן, ברשת החברתית אינסטגרם קילינדשי הרטמן, באתר Transfermarkt קילינדשי הרטמן, באתר Soccerway קילינדשי הרטמן, באתר BDFutbol קילינדשי הרטמן, באתר WorldFootball.net קילינדשי הרטמן, באתר FootballDatabase.eu DEZE 23 SPELERS GAAN MET JONG ORANJE NAAR HET EK 2023 באתר הרשמי של התאחדות הכדורגל ההולנדית המלכותית, 29 במאי 2023 (בהולנדית)